                                             Z A P I S N I K 

     Sa sjednice Općinskog vijeća općine Jarmina održane 21. srpnja 2011. godine u prostorijama općine Jarmina.

     NAZOČNI:                                                                   ODSUTNI:
    1.ĐURO HORVAT                                                      1.VLADIMIR KLARIĆ
    2.STJEPAN MAJPRUZ

    3.STJEPAN SEDLAR

    4.DALIBOR BELA

    5.STJEPAN DADIĆ

    6.MARIO KRUŠELJ

    7.DRAGUTIN CULI
    8.MARIO MATIĆ

    9.TOMISLAV PRACAIĆ

   10.MILAN NAGLIĆ

    Predsjednik vijeća Milan Naglić za sjednicu vijeća predlaže

                                      D N E V N I    R E D

1. Donošenje Odluke o izboru najpovoljnijih ponuđača na provedenom natječaju za prodaju poljoprivrednog zemljišta u k.o. Jarmina u vlasništvu RH.

2. Donošenje Odluke o izboru najpovoljnijeg ponuditelja za lampe javne rasvjete.

3. Razno.

    Glasovanjem vijećnika dnevni red je jednoglasno usvojen.

    Na sjednici vijeća bio je nazočan gospodin Bjelonić koji je vijećnike izvijestio o tijeku aktivnosti vezano uz solarnu elektranu.

     Rekao je da se jedan dio suglasnosti ishodio a neke se trebaju dobiti pa pretpostavlja da bi se otprilike za dva mjeseca moglo pristupiti raspisivanju natječaja.
     Također je bilo rasprave oko nerazriješenih odnosa gosp.Bjelonjića i gosp.Naglića ali općina sa time nema ništa.

                                                   Točka 1.

      Predsjednik Povjerenstva za prodaju poljoprivrednog zemljišta u vlasništvu RH Dragutin Culi, vijećnike je izvijestio o tijeku provedenog natječaja za prodaju poljoprivrednog zemljišta, o radu povjerenstva te je rekao da treba donijeti odluku o najpovoljnijim ponuditeljima.

      Mario Krušelj pita zašto je Đuro Horvat napusti prošli put sjednicu povjerenstva.

       Vijećnik Đuro Horvat je rekao da se ne slaže sa odabirom najpovoljnijeg ponuđača za natječajnu cjelinu 22 a ako zakon tako kaže onda se slaže.

        Predsjednik povjerenstva Dragutin Culi je obrazložio zašto je Višnja Ileković imala prednost.
         Vijećnik Đuro Horvat je rekao da se prije jedno govorilo a kasnije drugačije.

           Glasovanjem vijećnika jednoglasno je donesena odluka o najboljim ponuditeljima na provedenom natječaju za prodaju poljoprivrednog zemljišta u k.o. Jarmina u vlasništvu RH prema prijedlogu povjerenstva za sve natječajne cjeline. 

                                                      Točka 2.

           Vijećnik Tomislav Pracaić je rekao da na ponudama za lampe nema specifikacije pa samim time nisu cjelovite.

            Zamjenik načelnika Višnja Škrlec je rekla da ponude trebaju biti detaljnije.

            Načelnik je rekao da je za nas to nešto novo i to treba netko vidjeti.

            Dragutin Culi je rekao da od ponuditelja treba tražiti detaljniji tehnički opis za sve ponude.

             Nakon rasprave donesen je zaključak da treba tražiti detaljnije ponude sa specifikacijom.
                                                      Točka 3.

             Načelnik predlaže da se donese odluka da se može rušiti raslinje na njivama radi uvođenja u posjed a onaj tko će to raditi treba očistiti i sitno granje.

              Načelnik je također rekao da su javni radovi završeni jer se nema novca, te je rekao da je stigla sušara pa treba nastaviti sa obnovom prostora.

              Đuro Franjčić je rekao da ima puno košnje te treba nekog zaposliti.

              Nakon rasprave o potrebi zapošljavanja nekoliko djelatnika, zaključeno je da načelnik i Đuro Franjčić odaberu dvoje ljudi koji će se zaposliti i to jedno muško i jedno žensko.

               Predsjednik vijeća Milan Naglić pita kako je prošla skupština kluba.

               Predsjednik kluba Tomislav Pracaić je rekao kako je bilo oko dvadeset ljudi.

               Vijećnik Dragutin Culi je rekao da ne govori istinu.

                                                                                 Predsjednik Općinskog vijeća

                                                                                           Milan Naglić

